Katixa Agirre

Katixa Agirre Miguélez (Gasteiz, Araba, 1981eko urriaren 27a) euskal idazlea da. Literaturaren, kazetaritzaren eta blogen arloetan dihardu. Haur literaturan ere hainbat lan kaleratu ditu.

Ibilbidea 
Ikus-entzunezko komunikazioan doktorea da, eta EHUn irakasle. Atzerriko hainbat unibertsitatetan ibili da ikerlari, baina egun Bilbon bizi da. 2007an argitaratu zuen bere lehen liburua, Sua falta zaigu, ipuinek edo istorio laburrek osatutakoa. Zutabegilea izan da Diario de Noticias de Alava, Deia, Aizu! eta Argia argitalpenetan kolaboratzen du. 2003an Ernestina de Champourcín poesia saria irabazi zuen, eta 2005ean Emakumeak Kontari ipuin-lehiaketa. 2007an Igartza Saria jaso zuen, hasiera hartan Etxetik irten gabe izenburua izatekoa zen ipuin-liburua idazteko; emaitza 2009ko otsailean argitaratu zuen, baina Habitat izenburuarekin. Horrez gain, umeentzako hainbat liburu ere idatzi ditu, Paularen seigarren atzamarra, Ez naiz sirena bat, eta zer? eta Patzikuren problemak. 2010ean, Amaia Lapitz saila hasi zuen, gazteentzako nobela sorta bat, Amaia Lapitz abenturazalearen istorioak kontatzen dituena. 2015ean bere lehenengo eleberria argitaratu zuen, Atertu Arte Itxaron (Elkar). 2018an etorri zen bigarrena, Amek ez dute.

Aktibista 

2020an COVID-19k eragindako egoeraren aurrean Komunitatea zaindu tratu txarrak alboratuz idazkia sinatu zuen dei eginez gizarte osoari, bere instituzio eta erakunde sozial eta sindikalei komunitatearen zaintza babes zezaten, krisiaren aurrean elkartasuna indartu eta herritarrak, bereziki larriago pairatzen ari direnak, tratu txarrak jasatetik babes zitzatela eskatuz.

Idazlanak

Narrazioa 
 Sua falta zaigu. (Elkar, 2007).
 Habitat. (Elkar, 2009).
 Munduko sukaldaritza Euskal Herrian. (Ttarttalo, 2010).
 Cocina del mundo en Euskal Herria. (Ttarttalo, 2010).
 Cuisines du monde en Pays Basque. (Elkar, 2010).

Eleberria 
 Atertu arte itxaron. (Elkar, 2015).
 Amek ez dute (Elkar, 2018). 2016ko Zubikarai beka.
 Berriz zentauro (Elkar, 2022).

Haur eta gazte literatura 

 Paularen seigarren atzamarra. (Elkar, 2007).
 Ez naiz sirena bat, eta zer?. (Elkar, 2009).
 Patzikuren problemak. (Elkar, 2010).
 Amaia Lapitz eta erregina gorriaren hilobia. (Elkar, 2010).
 Amaia Lapitz eta Didoren ermandade sekretua. (Elkar, 2013).

Itzulpenak 
Los turistas desganados. (Pre-Textos, 2017). Atertu arte itxaron eleberriaren berak egindako itzulpena.

Ikerketa 
Zinema eta literatura ikertu ditu bereziki.
 Telezailak: nork esan zuen telebistak tontotu egiten duela? (Txalaparta, 2011). ISBN: 978-84-15313-01-4
  Disfrutando/sufriendo Mad Men: historia de un estudio de audiencia transnacional

Tesia 
  Lolita: mito y representación en el cine de Hollywood (EHU, 2010). Vladimir Nabokoven Lolita lanari zinemara egindako egokitzapenak aztertu zituen lan horretan.

Aldizkarietako artikuluak 
 «Katixa Agirre: ipuinetan, beharbada, esperimentatu daiteke gehiago. Nobela batean, berriz, ez». Egileak: Yurre Ugarte eta Katixa Agirre.

  «El nuevo Hollywood y la posmodernidad: entre la subversión y el neoconservadurismo». Oihenart: cuadernos de lengua y literatura, ISSN 1137-4454, Nº. 27, 2012, págs. 201-233.
  «Whenever a man takes you to lunch around here': Tracing post-feminist sensibility in Mad Men», Catalan journal of communication & cultural studies, ISSN 1757-1898, Vol. 4, Nº. 2, 2012, págs. 155-170
  «Lolita airada: girl power y venganza en Hard Candy (David Slade, 2005)»
  «Lolita de Vladimir Nabokov: Historia de una obsesión (fílmica)». Álabe: Revista de Investigación sobre Lectura y Escritura, ISSN-e 2171-9624, nº. 1, 2010, pág. 8.
 «Femme fatale edo fille fatale?».
 «Ongi etorri Hollywoodera, Lolita».

Blogak 
Onanismo onirikoa, Etiope bat Martitzen eta Gauez eta Azpikeriaz blogekin hasi ondoren, gaur egun Habitat berria bitakoran idazten du Agirrek.

Sariak 
 Ernestina de Champourcín poesia saria (2003)
 Emakumeak Kontari ipuin-lehiaketa (2005)
 Igartza saria (2007), Habitat liburuagatik
 Gabriel Aresti Ipuin Lehiaketa (2015), Hesperia, California ipuinagatik
 111 Akademia saria (2015), Atertu arte itxaron eleberriagatik
 Agustin Zubikarai beka (2016), Amek ez dute eleberri proiektuagatik

Bibliografia 
 Iraitz : «Euskal narratiba XXI. mendean: emakumeak idazle», Oihenart: cuadernos de lengua y literatura (27): 201–233, 2012, .
  Itxaro : «La intimidad, esa bomba», 452 °F: Revista de Teoría de la Literatura y Literatura Comparada (9): 42–55, 2013, .

Erreferentziak

Ikus, gainera

Kanpo estekak 
 Katixa Agirre "Literaturaren Zubitegia"n
 "Habitat berria" bloga
 Elkarrizketa Argian

Gasteizko idazleak
Blogariak
Euskal idazleak
Euskal Herriko Unibertsitateko irakasleak
Emakume idazleak